CELEX: 62020CN0360
Language: da
Date: 2020-08-04 00:00:00
Title: Sag C-360/20: Anmodning om præjudiciel afgørelse indgivet af Tribunal Argeş (Rumænien) den 4. august 2020 — Minister Dezvoltării Regionale şi Administraţiei Publice mod NE

16.11.2020   
            
            
               DA
            
            
               Den Europæiske Unions Tidende
            
            
               C 390/18
            
         
      Anmodning om præjudiciel afgørelse indgivet af Tribunal Argeş (Rumænien) den 4. august 2020 — Minister Dezvoltării Regionale şi Administraţiei Publice mod NE
      (Sag C-360/20)
      (2020/C 390/27)
      Processprog: rumænsk
      
         Den forelæggende ret
      
      Tribunal Argeş
      
         Parter i hovedsagen
      
      
         Sagsøger: Minister Dezvoltării Regionale şi Administraţiei Publice
      
         Sagsøgt: NE
      
         Præjudicielle spørgsmål
      
      
                  1)
               
               
                  Omfatter begrebet »svig, der skader [Den Europæiske Unions] finansielle interesser«, som omhandlet i artikel 1, stk. 1, litra a), i konventionen udarbejdet på grundlag af artikel K.3 i traktaten om Den Europæiske Union om beskyttelse af De Europæiske Fællesskabers finansielle interesser, enhver overtrædelse, som begås for at skabe en illusion om overholdelse af bestemmelserne i artikel 57, stk. 1, i forordning (EF) nr. 1083/2006 (1) med henblik på at undgå, at en medlemsstat anvender bestemmelserne i samme artikels stk. 3 sammenholdt med bestemmelserne i forordningens artikel 98, eller alene overtrædelser begået inden afslutningen af gennemførelsesfasen, idet handlinger udført under bæredygtighedsfasen ikke tages i betragtning?
               
            
                  2)
               
               
                  Kan EU-retten, navnlig bestemmelserne i artikel 4, stk. 3, TEU sammenholdt med bestemmelserne i artikel 325, stk. 1 og 2, TEUF og artikel 1, stk. 1, litra a), i konventionen udarbejdet på grundlag af artikel K.3 i traktaten om Den Europæiske Union om beskyttelse af De Europæiske Fællesskabers finansielle interesser, fortolkes således, at den er til hinder for en national lovgivning, der udelukker strafforfølgning af en person, der er tiltalt for en overtrædelse begået under fasen efter afslutningen af gennemførelsesfasen, dvs. under bæredygtighedsfasen, i relation til forpligtelser, som denne har påtaget sig ved finansieringsaftalen, og til hinder for, at denne nationale lovgivning fortolkes således, at begrebet »svig, der skader [Unionens] finansielle interesser«, ikke omfatter støttemodtagerens ulovlige adfærd under projektets bæredygtighedsfase i relation til forpligtelser påtaget ved finansieringsaftalen, uanset oprindelsen af midlerne eller dækningen af udgifterne til opfyldelse af forpligtelser, som støttemodtageren har påtaget sig med henblik på projektets bæredygtighed (støttemodtagerens egne indtægter eller [Unionens] midler)?
               
            
         (1)  Rådets forordning (EF) nr. 1083/2006 af 11.7.2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (EUT 2006, L 210, s. 25)